stanford-oval/wikipedia huggingface dataset:
Hildebrand (suku)
Suvun jäseniä

Bror Emil Hildebrand (1806–1884), museonhoitaja, historioitsija ja numismaatikko
Hans Hildebrand (1842–1913), historioitsija ja arkeologi
Emil Hildebrand (1848–1919), historioitsija ja arkistonhoitaja
Karl Hildebrand (1870–1952), historioitsija, poliitikko, kirjailija ja kauppamies
Karl-Gustaf Hildebrand (1911–2005), kirjailija ja taloustieteen professori
Staffan Hildebrand (s. 1946), elokuvaohjaaja
Holašovice

| Holašovice |
| --- | --- |
 Talo Holašovicessa
Maailmanperintökohde
Sijainti:  Etelä-Böömin lääni, Tšekki  48°57′35″N, 14°15′10″E
Tyyppi:  kulttuurikohde
Kriteerit:  ii, iv
Tunnusnumero:  861
Valintahistoria
Valintavuosi:  1998
 Holašovice
Holašovice (saks. Hollschowitz) on kylä Tšekissä eteläisessä Böömissä 15 kilometriä länteen České Budějovicestä ja 18 kilometriä pohjoiseen Český Krumlovista.
Kylä on Unescon maailmanperintöluettelossa. Sitä pidetään erityisen hyvin säilyneenä esimerkkinä perinteisestä keskieurooppalaisesta kylästä, jossa keskiaikainen asemakaava, maa-alueiden käyttötapa ja rakennusten ulkonäkö ovat lähes ennallaan. Holašovicen kylässä yhdistyy kaksi perinteistä kansanomaista rakennustapaa tavalla, joka tunnetaan eteläböömiläisenä ”kansanbarokkina”.
Historia

Holašovicen alueella on ollut asutusta 100-luvulta eaa. Slaaveja asui alueella 800- ja 900-luvuilla. Virallisesti Holašovicen kylä perustettiin 1200-luvun puolivälissä. Ensimmäinen maininta siitä on vuodelta 1292, jolloin kuningas Venceslaus II luovutti kylän omistuksen Vyšší Brodin sisterssiläiselle luostarille, joiden hallussa Holašovice oli vuoteen 1848 saakka.
1500-luvun alkuun saakka kylässä asui tšekkejä. Vuonna 1521 Böömissä raivonnut rutto jätti vain kaksi kyläläistä henkiin ja sisterssiläiset asuttivat kylän saksalaisilla siirtolaisilla omistamiltaan mailta Baijerista ja Itävallasta. Luostarin säilyineiden luetteloiden mukaan kylässä asui 17 perhettä. Lyhyt kukoistuksen kausi päättyi kolmikymmenvuotiseen sotaan (1618–1648), josta kylä toipui kuitenkin hyvin. Kylän maatilojen määrä oli pitkään 17. Vuonna 1785 kylässä luetteloitiin 25 asuintaloa.
Vasta 1900-luvulla Holašovicen asukasluku kasvoi. Toisen maailmansodan aikana kylästä tuli osa kolmatta valtakuntaa. Kun sota päättyi saksalaisten tappioon lähes kaikki saksalaistaustaiset asukkaat lähtivät kylästä ja sen asuttivat tšekit. Nykyisin kylässä on noin 120 rakennusta ja 23 maatilaa.
Kylän arkkitehtuuri

Kylän alueella on suorakaiteen muotoisen, noin 210 × 70 metrin kokoisen keskustorin ympärillä 22 maatilarakennusta, joista useimmat ovat säilyneet lähes muuttumattomina 1900- ja 2000-luvuilla. Talojen stucco-julkisivujen välissä on muurit, joista johtaa portti keskusaukiolle. Aukiota ympäröivät kivirakenteiset rakennukset on rakennettu uudelleen tai uudistettu pääosin 1800-luvulta. Ajan rakennusmiehet ja muurarit olivat olleet Böömin alueen aatelisten ja alueelle levinneen Habsburgin monarkian palveluksessa. Opittu rakentamisen taito ja muotokieli levisi myös tavallisen kansan asuinrakennuksiin. Seurauksena syntyi ainutlaatuinen kansanbarokkina tunnettu rakentamisen tyyli, josta Holašovicen kylä on yhtenäisimpiä tunnettuja esimerkkejä.
Kuvagalleria

Holašovicen historiallisen kylän rakennuksia. Vasemmalla näkyvä keltainen rakennus nro 20 on rakennettu kylän tavernaksi.
Keskusaukion etelälaidalla sijaitseva talo numero 15 on yksi kylän suurimpia rakennuskokonaisuuksia.
Kappeli Holašovicen historiallisen kylän keskusaukiolla. Kappeli on nuorempi kuin useimmat muut kylän rakennukset. Varhaisin maininta kappelista on luostarin säilyneissä asiakirjoissa vuonna 1755.
Kylän keskusaukiota reunustavien rakennusten julkisivuja. Rakennusten pyöreä muoto on tyypillistä etelä-böömiläiselle kansabarokille.
Aiheesta muualla

Wikimedia Commonsissa on kuvia tai muita tiedostoja aiheesta .
Holašovice UNESCOn sivuilla (englanniksi) (ranskaksi)
Unescon maailmanperintökohteet Tšekissä
Kladruby nad Labemin hevostila
Erzgebirgen ja Krušnohořín kaivosalue
Kroměřížin linna
Český Krumlovin historiallinen keskusta
Prahan historiallinen keskusta
Telčin historiallinen keskusta
Holašovicen historiallinen kylä
Pyhän kolminaisuuden pylväs
Juutalaiset korttelit ja Pyhän Prokopiuksen basilika Třebíčissä
Kutná Horan historiallinen keskusta ja kirkot
Lednice-Valticen kulttuurimaisema
Litomyšlin linna
Johannes Nepomukilaisen pyhiinvaelluskirkko
Villa Tugendhat
Hyvinkään paloasema

Hyvinkään paloasema.
Hyvinkään paloasema on Keski-Uudenmaan pelastuslaitoksen paloasema Hyvinkään Kruununpuiston kaupunginosassa (Kalevankatu 10A). Paikkakunnalla toimii myös sopimuspalokuntana Hyvinkään VPK.
Paloaseman henkilöstöön kuuluu operatiivisen henkilökunnan lisäksi palopäällikkö, paloinsinööri, kaksi palotarkastajaa, valmiuspäällikkö, sairaankuljetuspäällikkö ja turvallisuuskouluttaja.
Vuorovahvuus

Hyvinkään paloaseman vuorovahvuus on palopuolella palomestari, paloesimies ja 7 palomies-sairaankuljettajaa sekä sairaankuljetuspuolella neljä ensihoitajaa.[lähde? ]
Kalusto

Lihavoidut yksiköt valmiudessa ympäri vuorokauden.
Keski-Uusimaa 801, pelastusyksikkö
Keski-Uusimaa 8012, varapelastusyksikkö
Keski-Uusimaa 803, säiliöyksikkö
Keski-Uusimaa 806, nostolavayksikkö
Keski-Uusimaa 807, miehistönkuljetusyksikkö
vene
tarkastusauto
tarkastusauto
tarkastusauto
tarkastusauto
tarkastusauto
Keski-Uusimaa 7280, hoitotason ambulanssi
Keski-Uusimaa 7281, hoitotason ambulanssi
Keski-Uusimaa 7252, hoitotason ambulanssi, toimii Jokelasta käsin 9-23
Keski-Uusimaa 841, Hyvinkään VPK:n sammutusauto
Keski-Uusimaa 843, Hyvinkään VPK:n säiliöyksikkö
Keski-Uudenmaan sopimuspalokuntien vara säiliöauto
Aiheesta muualla

Milloin (Hyvinkään) uusi paloasema aloittaa? (22.2.2011) (Arkistoitu – Internet Archive) (aamuposti.fi)
Hildegard Behrens

Hildegard Behrens vuonna 1985.
Hildegard Behrens (9. helmikuuta 1937 Varel, Saksa – 18. elokuuta 2009 Tokio, Japani) oli saksalainen sopraano. Hänet tunnettiin laajasta repertoaaristaan, johon kuului rooleja muiden muassa Wagnerin, Weberin, R. Straussin ja Alban Bergin oopperoista.
Ennen oopperalaulajan uraansa Behrens ehti valmistua Freiburgin Albert Ludwigs -yliopistosta, jossa hän oli opiskellut lakia. Laulunopintonsa hän aloitti Ines Leuwenin johdolla Freiburgin musiikkiakatemiassa.
Behrens teki debyyttinsä Freiburgissa vuonna 1971 roolissa W. A. Mozartin oopperassa Figaron häät. Yhdysvaltain-debyyttinsä hän teki New Yorkin Metropolitan-oopperassa 1976, jolloin hän esitti Giorgettan roolin Giacomo Puccinin teoksessa Il tabarro.
Behrens kuoli elokuussa 2009 valtimonpullistumaan Tokiossa, jossa hän oli luentomatkalla.
Aiheesta muualla

Hildegard Behrensin muistokirjoitus Helsingin Sanomissa
Heropanti

| Heropanti |
| --- | --- |

Ohjaaja:  Sabbir Khan
Käsikirjoittaja:  Sanjeev Dutta
Tuottaja:  Sajid Nadiadwala
Säveltäjä:  Sajid-Wajid Manj Musik Mustafa Zahid
Kuvaaja:  Hari K. Vedantam
Leikkaaja:  Manan Ajay Sagar
Pääosat:  Tiger Shroff Kriti Sanon
Valmistustiedot
Valmistusmaa:  Intia
Tuotantoyhtiö:  Nadiadwala Grandson Entertainment
Levittäjä:  UTV Motion Pictures
Ensi-ilta:  23. toukokuuta 2014
Kesto:  146 min
Alkuperäiskieli:  hindi
Seuraaja:  Heropanti 2
Aiheesta muualla
IMDb 
AllMovie
Infobox OKNimi-testi OK: 
Heropanti on vuonna 2014 ensi-iltansa saanut intialainen hindinkielinen romanttinen toimintaelokuva, jonka on ohjannut Sabbir Khan ja tuottanut Sajid Nadiadwala. Päärooleja näyttelevät ensimmäisessä hindielokuvassaan Tiger Shroff ja Kriti Sanon.
Juoni

Kaksi nuorta löytävät rakkauden väkivaltaisesta ympäristöstään huolimatta.
Näyttelijät

| 0 | 1 | 2 |
| --- | --- | --- |
|  Tiger Shroff  | … |  Bablu Singh   |
|  Kriti Sanon  | … |  Dimpy Chaudhary   |
|  Prakash Raj  | … |  Suraj Singh Chaudhary   |
|  Raashul Tandon  | … |  Kiki   |
|  Sandeepa Dhar  | … |  Renuka ”Renu” Chaudhary   |
|  Ranjha Vikram Singh  | … |  Rajjo Fauji   |
|  Shireesh Sharma  | … |  poliisikomentaja   |
|  Priyamvada Kant  | … |  Jassi   |
|  Samar Jai Singh  | … |  Bhuppi   |
|  K. C. Shankar  | … |  Pappi   |
|  Sunil Grover  | … |  Devpal   |
|  Jatin Suri  | … |  Jitesh   |
|  Sugandha Mishra  | … |  Shalu   |
|  Prashant Singh  | … |  Sukhi   |
|  Dev Sharma  | … |  Rakesh   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Whistle Baja” | Raftaar | Manj Musik, Laxmikant-Pyarelal | Manj Musik, Nindy Kaur, Raftaar | 3.13 |  |  |  |  |
| 2. | ”Rabba” | Kausar Munir | Sajid-Wajid | Mohit Chauhan | 4.53 |  |  |  |  |
| 3. | ”Raat Bhar” | Kausar Munir | Sajid-Wajid | Arijit Singh, Shreya Ghoshal | 5.26 |  |  |  |  |
| 4. | ”Tabah” | Kausar Munir | Sajid-Wajid | Mohit Chauhan | 5.20 |  |  |  |  |
| 5. | ”The Pappi Song” | Raftaar | Manj Musik | Raftaar, Manj Musik | 2.44 |  |  |  |  |
| 6. | ”Tere Binaa” | Mustafa Zahid | Mustafa Zahid | Mustafa Zahid | 3.23 |  |  |  |  |
| 7. | ”Tabah” (Remix)  | Kausar Munir | Sajid-Wajid | Mohit Chauhan | 3.36 |  |  |  |  |
|  |  |  |  |  | 28.33 |  |  |  |  |
Vastaanotto

Box Office India julisti Heropantin 726 miljoonan rupian tuotollaan ”hitiksi”.
Aiheesta muualla

Heropanti Internet Movie Databasessa (englanniksi)
Heropanti AllMoviessa. (englanniksi)
Igor Koroljov

| Igor Koroljov> Henkilötiedot |
| --- | --- |
Syntynyt: 6. syyskuuta 1970 Moskova, Neuvostoliitto
Kuollut: 7. syyskuuta 2011 Jaroslavl, Venäjä
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  90 kg
Pelinumero:  22
Pelaajaura
Pääsarjaura:  1988–2010
Seurat:  Dinamo Moskova St. Louis Blues Winnipeg Jets Phoenix Coyotes Toronto Maple Leafs Chicago Blackhawks Lokomotiv Jaroslavl Metallurg Magnitogorsk HK Atlant
NHL-varaus:  38. varaus, 1992 St. Louis Blues
Igor Borisovitš Koroljov (ven. Игорь Борисович Королёв; 6. syyskuuta 1970 – 7. syyskuuta 2011) oli venäläinen jääkiekkoilija ja valmentaja. Hän pelasi keskushyökkääjänä pitkän uran NHL-sarjassa ja Venäjällä. Koroljov kuoli lento-onnettomuudessa, jossa sai surmansa miltei koko KHL-joukkue Lokomotiv Jaroslavl, jonka apulaisvalmentajana Koroljov toimi.
Ura

Koroljov aloitti uransa Moskovan Dynamossa. Neljän pääsarjatasolla pelatun kauden jälkeen St. Louis Blues varasi hänet ensimmäisellä varausvuorollaan vuoden 1992 varaustilaisuudessa. Koroljov aloitti vielä kauden 1992–1993 Dynamossa, mutta lähti jo viiden ottelun jälkeen Pohjois-Amerikkaan.
Tulokaskaudellaan 1992–1993 St. Louisissa Koroljov pelasi 74 ottelua, joissa teki yhteensä 27 pistettä. Hänen tuloksensa eivät parantuneet kaudelle, ja joukkueeseen hankitut keskushyökkääjät Petr Nedvěd ja Peter Šťastný veivät peliaikaa häneltä. St. Louis ei suojannut Koroljovia kauden 1994–1995 Waiver Draftissa, jossa Winnipeg Jets nappasi hänet joukkueeseensa.
Kausi 1994–1995 pelattiin tynkänä työsulun vuoksi. Työsulun ajaksi Koroljov palasi Dynamoon. Winnipegissä Koroljov sijoitettiin samaan ketjuun Dynamosta tutun joukkuekaverin Aleksei Žamnovin kanssa, ja Koroljovin pistesuoritukset paranivat. Kaudella 1995–1996 Koroljov teki uransa piste-ennätyksen 22 maalilla ja yhteensä 51 pisteellä. Kauden jälkeen Winnipegin organisaatio siirtyi Arizonaan ja uusi joukkue Phoenix Coyotes kauppasi Žamnovin pois. Kausi 1996–1997 oli Koroljovin osalta huono, ja hänen sopimuksensa ostettiin ulos kesken kauden.
Toronto Maple Leafsin toimitusjohtaja Mike Smith, entinen Winnipegin toimitusjohtaja, tarjosi Koroljoville sopimusta kaudeksi 1997–1998. Sopimusta seurasi yhteensä neljä Torontossa pelattua kautta. Kauden 2000–2001 jälkeen Toronto myi Koroljovin Chicago Blackhawksiin tulevan varaustilaisuuden varausvuoroa vastaan.
Chicagossa Koroljov pelasi jälleen Žamnovin joukkuetoverina. Koroljovin otteet eivät kuitenkaan vastanneet valmennuksen toiveita ja kausilla 2002–2003 ja 2003–2004 Koroljov vietti osan aikaa AHL-liigan farmijoukkueessa Norfolk Admiralsissa. Työsulkukaudeksi 2004–2005 Koroljov siirtyi Venäjälle Lokomotiv Jaroslavliin.
Chicago ei uusinut työsulun jälkeen päättynyttä Koroljovin sopimusta, joten hän jäi Venäjälle. Kolme seuraavaa kautta Koroljov pelasi Metallurg Magnitogorskissa. Kauden 2008–2009 hän vietti HK Atlantissa ja 2009–2010 uudestaan Jaroslavlissa. Kesällä 2010 Koroljov ilmoitti lopettavansa pelaajauransa.
Aiheesta muualla

Igor Koroljov The Internet Hockey Databasessa (englanniksi)
Igor Koroljov Elite Prospects. Everysport Media Group AB. (englanniksi)
Igor Koroljov Eurohockey.com. (englanniksi)
Human After All

| Human After All Daft Punk |
| --- | --- | --- |

Studioalbumin tiedot
 Äänitetty : 13. syyskuuta – 9. marraskuuta 2004
 Julkaistu:  9. maaliskuuta 2005    14. maaliskuuta 2005    15. maaliskuuta 2005
 Formaatti: CD
 Tuottaja(t): Daft Punk, Cédric Hervet, Gildas Loaëc
 Tyylilaji: house
 Kesto: 45.34
 Levy-yhtiö: Toshiba-EMI (Japani) VJCP 68735 (CD) Virgin V2996 (UK 2LP) CDV2996 (UK CD) 63562 (U.S. CD)
Muut kannet
 Remix-albumin kansi
Daft Punkin muut julkaisut
| Daft Club 2003 | Human After All 2005 | Musique Vol. 1 1993-2005 2006 |
Human After All on ranskalaisen Daft Punk -yhtyeen kolmas studioalbumi. Se julkaistiin Japanissa 9. maaliskuuta 2005, Isossa-Britanniassa 14. maaliskuuta 2005 ja Yhdysvalloissa 15. maaliskuuta 2005. Levy yhdistää rockmusiikkia yhtyeen omintakeisen French house-tyylinsä kanssa. Singleinä julkaistiin kappaleet ”Human After All”, ”The Prime Time of Your Life”, ”Robot Rock” ja ”Technologic”.
Kappaleet

Human After All – 5:19
The Prime Time of Your Life – 4:23
Robot Rock – 4:47
Steam Machine – 5:22
Make Love – 4:48
The Brainwasher – 4:08
On/Off – 0:19
Television Rules the Nation – 4:47
Technologic – 4:44
Emotion – 6:57
Remix-albumi

Albumin kappaleista eri artistien tekemiä uudelleenmiksauksia (remixejä) sisältävä Human After All: Remixes oli remix-albumi, joka julkaistiin 29. maaliskuuta 2006 ainoastaan Japanissa, jossa sitä oli saatavilla vain pieni painos (noin 3 000 kopiota). Albumilla on useampia eri remixejä samoista kappaleista.
Heinäkuussa 2014 remix-albumi julkaistiin uudelleen, tälläkin kertaa ainoastaan Japanissa. Uudessa versiossa oli mukana neljä lisättyä bonusraitaa. Elokuussa 2014 yhtye julkaisi ensimmäistä kertaa urallaan pelkästään digitaaliseen jakeluun version albumista, joka piti uutuutena sisällään duon toisen jäsenen Guy-Manuel de Homem-Christon oman Le Knight Club -yhtyeen tekemän remixin ”Technologic”-kappaleesta.
Kappaleet

Robot Rock (Soulwax remix) – 6:31
Human After All (SebastiAn remix) – 4:48
Technologic (Peaches No Logic remix) – 4:38
The Brainwasher (Erol Alkan’s Horrorhouse dub) – 6:05
The Prime Time of Your Life (Para One remix) – 3:52
Human After All (”Guy-Man After All” Justice remix) – 4:01
Technologic (Digitalism’s Highway to Paris remix) – 6:01
Human After All (Alter Ego remix) – 9:26
Technologic (Vitalic remix) – 5:27
Robot Rock (Daft Punk Maximum Overdrive mix) – 5:54
Honor 7S

| Honor 7S |
| --- | --- |
Valmistaja:  Huawei
Julkaistu:  toukokuu 2018
Mitat:  146,5 × 70,9 × 8,3 mm
Paino:  142 g
Näyttö:  5,45 tuumaa
Näytön kuvatarkkuus:  720 × 1 440
Suoritin:  Mediatek MT6739
Grafiikkapiiri:  PowerVR GE8100
Keskusmuisti:  2 GB
Flash-muisti:  16 GB
Takakamera:  13 MP
Etukamera:  5 MP
Radio:  FM-radio
Akku:  3 020 mAh
Muistikorttipaikka:  microSDXC
Infobox OKNimi-testi OK: 
Honor 7S on Huawein valmistama matkapuhelin, jonka se julkaisi vuonna 2018. Siinä on ei-irrotettava 3 020 milliampeeritunnin Litium-Ion-akku.
Ominaisuudet

Puhelimessa ei ole sormenjälkilukijaa, mutta siinä on kuulokeliitäntä laitteen yläosassa. Puhelimessa on 5,45 tuuman näyttö, jonka kuvasuhde on 18:9. Puhelin painaa 142 grammaa ja se on tehty muovista. Puhelimessa on kaksi kameraa, yksi edessä ja toinen takana. Takana on 13 megapikselin kamera ja etukamerana viiden. Puhelimen etukamerassa on salamavalo. Puhelimen prosessorina on neliytiinen Mediatek-järjestelmäpiiri. Puhelimessa on kaksi gigatavua RAM-muistia ja 16 gigatavua flash-muistia eli tallennustilaa.
Heroopolis

| Heroopolis> Ἡρωώπολις.Sijainti |
| --- | --- |
 Heroopolis
Koordinaatit:  30°33′11″N, 32°05′57″E
Valtio:  Egypti
Paikkakunta:  Tell el-Maskhuta (Tall al-Maskhūṭah) tai Tell el-Retaba (Tell el-Retabeh, Tell el-Retabah), Al-Isma’iliyya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Heroopolites, Delta, Egypti
Aiheesta muualla
  Heroopolis Commonsissa 
Infobox OKNimi-testi OK: 
Heroopolis tai Heroonpolis (m.kreik. Ἡρωώπολις/Ἡρωωνπόλις, Herōō(n)polis, myös Ἡρώων πόλις, Hērōōn polis, Ἡρώ, Hērō; lat. Hero), oletettavasti sama kuin Patumos (m.kreik. Πατούμος, Patūmos tai Patoumos; lat. Patumus) eli Pithom (hepr. ‏פִּתֹ֖ם‎, m.kreik. Πίθωμ, Pithōm) eli Per-Atum (egypt. Pr-Jtmw), oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Heroopoliteen nomokseen, jonka pääkaupunki se oli.
Maantiede

Heroopolis sijaitsi Niilin suiston itäpuolella nykyisen Wadi Tumilatin alueella. Se oli rakennettu Niilin ja Punaisenmeren yhdistäneen niin kutsutun Faaraoiden kanavan varrelle luoteeseen Katkerajärvistä. Vaikka kaupunki ei ollut aivan rannikolla, ja antoi kuitenkin nimensä Heroonlahdelle (Κόλπος Ἡρώων, Kolpos Hērōōn) tai Heroopoliinlahdelle eli nykyiselle Suezinlahdelle.
Kaupungin tarkka sijainti on epävarma. Jotkut tutkijat ovat yhdistäneet sen telliin eli rauniokumpuun nimeltä Tell el-Maskhuta ja toiset rauniokumpuun nimeltä Tell el-Retaba.
Kaupungin lähiseutu tunnettiin egyptiksi ilmeisesti nimellä Tjeku (Ṯkw). Sitä on usein esitetty samaksi paikaksi kuin Raamatussa mainittu Sukkot, joka sekin oli alueen nimi. Mahdollisesti Tjeku ja Sukkot viittasivat alueeseen kaupungin ja Pi-Ramsesin (myös Piramesses) välillä.
Historia

Kaupunki oli olemassa alun perin faarao Ramses II:n aikana eli 19. dynastian aikana. Sen egyptinkielinen nimi Per-Atum tarkoittaa ”Atumin taloa”. Raamatussa kaupunki esiintyy nimellä Pithom (uudessa raamatunsuomennoksessa Pitom, vanhassa Piitom). Se on toinen kaupungeista, joka mainitaan Toisessa Mooseksen kirjassa paikkana, johon faarao laittoi israelilaiset pakkotyöhön. Toinen oli Pi-Ramses; Septuagintassa samassa kohdassa mainitaan kolmaskin kaupunki, ”On eli Heliopolis”.
Kaupungin paikkana perinteisesti pidetyssä Tell el-Maskhutassa suoritettiin arkeologisia kaivauksia ensimmäisen kerran 1800-luvulla. Tell el-Retaban kaivaukset alkoivat samalla vuosisadalla, tarkemmin 1880-luvulla. Sitä on kaivettu myös ainakin 1900-luvun alussa, 1970–1980-luvuilla sekä 2000-luvulla. Nykytutkimuksen mukaan Tell el-Maskhuta saattaisi olla kaupungin uudempi paikka Heroopoliin nimellä, kun taas alkuperäinen Per-Atum/Pithom  on saattanut sijaita muualla; tällöin se olisi voinut olla Tell el-Retabassa.
Rakennukset ja löydökset

Tell el-Maskhutasta on löydetty hyksojen aikainen linnoittamaton tukikohta. Muutoin paikalta ei ole tehty juurikaan löytöjä ennen 600-lukua eaa. Paikalta on kyllä löydetty Ramses II:n aikaisia monumentteja, mutta ne vaikuttaa siirretyn paikalle muualta myöhempinä aikoina, mahdollisesti 300-luvulla eaa., joten niitä ei voida käyttää paikan ajoittamiseen 1000-luvulle eaa.
Tell el-Retabasta on tehty vähäisiä löytöjä jo 18. dynastian ajalta. Varsinainen kaupunki on rakennettu paikalle 19. dynastian aikana, mikä sopii juuri Per-Atumiin/Pithomiin. Kaupungissa oli Ramses II:n rakennuttama Atumin temppeli sekä linnoitteita. Paikka on hylätty saisilaisella kaudella 670–525 eaa., mikä taas sopii siihen, että asutus olisi siirtynyt juuri tuolloin Tell el-Maskhutaan.
Kirjallisuutta

Naville, Edouard: The store-city of Pithom and the route of the Exodus.  London:  -, 1888.  Teoksen verkkoversio.
Aiheesta muualla

Kuvia tai muita tiedostoja aiheesta Heroopolis/Pithom Wikimedia Commonsissa
Hinton (Alberta)

| Hinton (Town of Hinton) |
| --- | --- |
 Hintonin keskustaa.
 Logo
 Hinton
 Koordinaatit: 53°24′41″N, 117°33′50″W 
Valtio:   Kanada
Provinssi:  Alberta
Piirikunta:  Yellowhead County
Perustettu:  27. maaliskuuta 1957
Hallinto:  
 – Pormestari:  Glenn Taylor
Pinta-ala  ():  
 – Kokonaispinta-ala:  25,76 km²
Korkeus:  1 003 m
Väkiluku (2006)  ():  9 738
 – Väestötiheys:  378,0 as./km²
Aikavyöhyke:  UTC-7
 – Kesäaika:  UTC-6
Postinumero:  T7V
Suuntanumero(t):  780
Motto::  Gateway to the Rockies
 
 Kaupungin kotisivut 
Infobox OKVirheellinen NIMI-arvo: 
Hinton on 9 738 asukkaan (2006) kaupunki Albertan provinssissa Kanadassa. Se sijaitsee Athabascajoen jokilaaksossa, noin 81 kilometriä koilliseen Jasperista ja 284 kilometriä länteen provinssin pääkaupungista, Edmontonista.
Kaupunki on nimetty Grand Trunk Pacific Railway -rautatieyhtiön ylivalvoja W. D. Hintonin mukaan.
Historia

Hintonin asutuksen sijainti on vaihtanut paikkaansa kolmetoista kertaa. Kaikki asutuskeskukset ovat sijainneet nykyisten rautateiden linjauksilla, noin kahdentoista kilometrin matkalla.
Vuonna 1870 suurin osa alueen intiaaniväestöstä kärsi vakavasta isorokkoepidemiasta ja suuri joukko oli matkalla Lac Ste. Anneen, josta oli tarkoitus hakea hoitoa sairastuneille. Saavuttuaan nykyisen Hintonin alueelle he joutuivat perustamaan isorokkoleirin (ransk. Cache Picote), jonne he jättivät sairaimmat matkalaiset. Ennen kuin apua saatiin leirille, moni sinne jäänyt oli menehtynyt.
Kaupungin läpi kulki Jasper Trail, jota pitkin siirtolaiset matkasivat länteen. Vuonna 1888 Jack Gregg perusti Prairie Creek -puron (joka nykyisin tunnetaan Muskuta Creekin nimellä) lähelle turkiskauppa-aseman ja tarjosi palveluita reitillä matkaaville. 1900-luvun alussa Grand Trunk Pacific Railway rakensi mantereen ylittävää rautatietä alueen halki ja vuonna 1908 perusti rautatienrakentajille asuialueen aikaisemman turkiskauppa-aseman lähelle. Vuonna 1912 samainen yhtiö perusti toisen asuinalueen kolme kilometriä itään ensimmäisestä. Toinen rautatieyhtiö Canadian Northern Railway rakensi omaa ratalinjaansa samoihin aikoihin ja perusti noin viisi kilometriä itään Blissin rautatieaseman ja vuotta myöhemmin kauemmaksi itään Dalehurstin rautatieaseman, josta tuli myöhemmin Hintonin postitoimisto.
Vuonna 1939 alueen väkiluku oli noin 1 000 asukasta, mutta taloudellisen taantuman vuoksi se lähes autioitui kymmenen vuotta myöhemmin. Seudulle perustettiin kaksi uutta kaupunkia (Drinnan ja Hinton), ja väkiluku kasvoi huomattavasti vuonna 1955 valmistuneen sellutehtaan aloitettua toiminnan. Nykyinen Hintonin kaupunki perustettiin 27. maaliskuuta 1957, kun vanha Hinton ja läheinen Drinnanin kylä yhdistettiin. Vuonna 1967 kaupungin väkiluku oli 4 467 asukasta ja vuonna 1980 hieman yli 8 000.
Liikenne > Tieliikenne

Hintonin läpi johtava Yellowhead Highway on kaupungin tärkein tieliikenneväylä. Tie saa alkunsa Prince Rupertista ja päättyy Winnipegiin.
Kaupungin sisäistä liikennettä on hoitanut vuodesta 2007 alkaen Hinton Transit.
Liikenne > Lentoliikenne

Hinton/Jasper-Hintonin lentoasema sijaitsee 17,6 kilometriä kaupungista lounaaseen. Kentältä lentävät lähinnä tilauslentoyhtiöt. Lähin reittiliikenteen lentoasema on Edmonton.
Liikenne > Rautatieliikenne

Hintonin rautatieasemalla pysähtyy tarvittaessa VIA Railin mantereen halki kulkeva The Canadian.
Ilvesjoen lentokenttä

Ilvesjoen lentokenttä (ICAO: EFIJ) on Kurikan Jalasjärvellä sijaitseva ultrakevyille koneille tarkoitettu lentopaikka. Kenttä sijaitsee alkoholijuomavalmistaja Pramian takapihalla ja se valmistui vuonna 2003.
Ilvesjoen lentokentän öljysorapintaisen kiitotien pituus on 500 metriä ja leveys seitsemän metriä. Kiitotietä on tarkoitus pidentää, jotta esimerkiksi Cirrus SR 22 -kone voisi käyttää kenttää.
Homoseksuaalisuus ja buddhalaisuus

Buddhalainen sateenkaarilippu
Buddhalaisten keskuudessa ei ole yhtä yhteistä kantaa koskien homoseksuaalisuutta. Paikallisen buddhalaisen yhteisön kantaan vaikuttaa usein kyseisen yhteiskunnan normit ja lainsäädäntö. Uskonto on jakautunut useisiin koulukuntiin, jotka eivät ole muodostanut yhteistä koulukuntaan.